google/wiki40b huggingface dataset:
Zefram Cochrane

Zefram Cohrane bol pozemský vedec a vo svete Star Treku známy najmä ako vynálezca warpového pohonu. Stvárnili ho herci Glenn Corbett a James Cromwell.
Prvýkrát sa objavil v epizóde „Premena“ pôvodného seriálu Star Trek (1967), potom vo filme Star Trek VIII: Prvý kontakt (1996).
Vo filme Star Trek VIII: Prvý kontakt sa Borgovia pokúsili zabrániť Cochranovi v prvom nadsvetelnom lete loďou Phoenix, ktorá bola vlastne prerobenou americkou jadrovou strelou. Ukrytá bola v podzemnej štartovacej rampe na území USA v štáte Montana. Zefram Cochrane bol vykreslený ako starý bláznivý alkoholik, ktorému je všetko jedno. Na konci tohto filmu, keď posádka Enterprise na čele s kapitánom Jean-Lucom Picardom cestovala v čase na Zem, sa nakoniec uskutoční prvý kontakt s prvou mimozemskou civilizáciou - s rasou Vulkáncov.
Tauxières-Mutry

Poloha

Obec má rozlohu 10,17 km². Najvyšší bod je položený 263 m n. m. a najnižší bod 93 m n. m.

Obyvateľstvo

Počet obyvateľov obce je 269 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gočaltovo

Polohopis

Obec leží asi päť km od horskej oblasti Hrádok s Ochtinskou aragonitovou jaskyňou. Na jej území sa nachádza aj rómska osada.
Alexej Alexejevič Brusilov

Život

Alexej sa narodil 31. augusta 1853 v gruzínskom Tbilisi. Službu dôstojníka v cárskej armáde vykonával na Kaukaze a aktívne sa zúčastnil rusko-tureckej vojny v rokoch 1878 – 1879. Po istú dobu bol profesorom jazdeckej taktiky. V rokoch 1902 – 1906 bol veliteľom jazdeckej školy. Vo vojenskej kariére bol aj úspešným veliteľom gardovej jazdeckej divízie a taktiež aj armádneho zboru.
Po začiatku 1. svetovej vojny bol vymenovaný do funkcie veliteľa 8. armády. Na jeseň 1914 jeho vojská prenikli a obsadili východnú Halič a vstúpili do predhoria Karpát. Taktiež prenikli aj na severovýchodné územie dnešného Slovenska od Medzilaboriec skoro až po Starú Ľubovňu, do hĺbky 15-20 km, niekde aj viac. Na území Svidníckeho okresu sú vojenské cintoríny, na ktorých sú pochovaní príslušníci 8. ruskej armády: Bodružal, Hunkovce, Hutka, Ladomirová, Krajná Poľana, Mlynárovce, Svidník a v ďalších obciach. 
Po ústupe (1915) z Karpát bol 1916 vymenovaný za veliteľa Juhozápadného frontu, v lete 1916 začal ofenzíva, ktorá dostala pomenovanie podľa jej hlavného veliteľa (Brusilovova ofenzíva – útok ruských vojsk na východnom fronte 1916, keď jeho vojská postúpili od Pripiatskych močarísk až k rumunským hraniciam. Útočil proti 4. rakúsko-uhorskej armáde, do ktorej boli začlenení aj vojaci pochádzajúci z územia dnešného Slovenska. Brusilovovej armáde sa podarilo prelomiť front v šírke skoro 50 km. Rakúsko–Uhorska armáda stratila za tri dni skoro 200 000 mužov.
Po februárovej revolúcii 1917, za Kerenského vlády bol určitú dobu hlavným veliteľom ruských vojsk. Po revolúcii presadzoval tzv. kerenského ofenzívu, ktorá však zlyhala. Neskôr ho vystriedal jeho zástupca generál Kornilov. Bol odporcom boľševikov a presadzoval preventívny zákrok proti ich vzrastajúcej moci. Napokon však bol lojálny k výsledkom októbrovej revolúcie a preto ho Leninova vláda ponechala vo funkcii. Od roku 1920 bol vo vysokých veliteľských funkciách v Červenej armáde. V rokoch 1923 – 1926 vykonával funkciu inšpektora vojenského jazdectva. Je autorom memoárov „Moje spomienky“ (Moi vospominanija). Kniha vyšla až po jeho smrti v roku 1929.
Chambellay

Poloha

Obec má rozlohu 12,86 km². Najvyšší bod je položený 76 m n. m. a najnižší bod 17 m n. m.

Obyvateľstvo

Počet obyvateľov obce je 342 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bakteriofág

Bakteriofág (názov zložený zo slov "baktéria" a gréckeho φᾰγεῖν - phagein = "jesť, požierať") je vírus, ktorý je schopný infikovať baktérie. Zaužívaný je i skrátený názov fág. Bakteriofágy patria medzi nejrozšírenejšie organizmy planéty. Obyčajne sa bakretiofág skladá z vonkajšieho proteínového kapsidu, v ktorom je genetický materiál. Týmto genetickým materiálom môžu byť ssRNA, dsRNA, ssDNA, alebo dsDNA (predpony 'ss-' a 'ds-' označujú jednoduché a dvojité vlákno) okolo 5000 a 500 000 nukleotidov dlhé, s buď kruhovým alebo lineárnym usporiadaním. Bakteriofágy sú oveľa menšie ako nimi napádané baktérie. Obyčajne dosahujú veľkosť medzi 20 a 200 nm. V roku 1930 bola udelená Nobelová cena molekulárnemu biológovi Maxovi Delbrückovi za výskum bakteriofágov.
Predpokladá sa, že fágy sú najviac distribuovaná a rozmanitá entita v biosfére. Fágy sú všadeprítomné a možno ich nájsť vo všetkých rezervoároch bakteriálnych hostiteľov, ako je pôda alebo vnútornosti živočíchov. Jeden z najhustejších prírodných zdrojov pre fágy a ostatné vírusy je morská voda, kde bolo nájdených až 9×108 viriónov na mililiter v mikrobiálnom povlaku na hladine, a až 70% z morských baktérií môže byť nakazených fágmi. Bakteriofágy boli využívané približne 60 rokov v Sovietskom zväze a Východnej Európe ako alternatíva k antibiotikám. Dnes ich vidíme ako možnú liečbu proti kmeňom multirezistentných baktérií.
Bessé

Poloha

Obec má rozlohu 7,67 km². Najvyšší bod je položený 131 m n. m. a najnižší bod 84 m n. m.

Obyvateľstvo

Počet obyvateľov obce je 149 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Májové povstanie českého ľudu

Májové povstanie českého ľudu (po česky Květnové povstání českého lidu; iné názvy: Májové povstanie (v roku 1945), České národné povstanie (v roku 1945), České povstanie v máji 1945) bolo otvorené ozbrojené vystúpenie českého a moravského ľudu proti nacistickým okupantom (a ich kolaborantom) od 1. mája do 9./11. mája 1945, teda v posledných dňoch druhej svetovej vojny. Na čele stála Česká národná rada.
Začalo sa 1. mája 1945 lokálnymi vzburami v niektorých moravských a českých mestách (Přerov, Nymburk). 3. mája sa rozšírilo do severovýchodných Čiech (Železný Brod, Semily, Jilemnice), o deň neskôr do oblasti Kladna a 5. mája vyvrcholilo formou tzv. Pražského povstania (pozri samostatný článok), ktoré trvalo do 9. mája 1945 a bolo signálom na povstanie Čechov a Moravanov na celom okupovanom území. Hoci Nemci kapitulovali Českej národnej rade už 8. mája, viacero nemeckých jednotiek kapituláciu ignorovalo a povstanie sa preto skončilo až oslobodením Prahy sovietskymi vojskami ráno 9. mája 1945. V dňoch 9. a 11. mája 1945 pokračovali ešte prestrelky medzi Nemcami a domácim obyvateľstvom.
Enniskillen

Bombový útok

Oslavy konca 1. svetovej vojny v Enniskillene 8. novembra 1987 sa stali terčom útoku Dočasnej írskej republikánskej armády, pri výbuchu bomby zahynulo 10 civilistov a 1 policajný dôstojník.
Chouzelot

Poloha

Obec má rozlohu 6,41 km². Najvyšší bod je položený 499 m n. m. a najnižší bod 262 m n. m.

Obyvateľstvo

Počet obyvateľov obce je 281 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Ferté-Alais (obec)

Poloha

Obec má rozlohu 4,55 km². Najvyšší bod je položený 142 m n. m. a najnižší bod 53 m n. m.

Obyvateľstvo

Počet obyvateľov obce je 3 994 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aténska demokracia

Dejiny

O Solónovom systéme (590 - 561/558 pred Kr.) pozri Solón. Po tyranii Peisistrata a Hippiasa (561/558 - 510/508 pred Kr.) sa vlády zmocnil Kleistenes.
Kleistenes vykonal reformu Solónovej ústavy (508/507 pred Kr.): Rozdelil obyvateľov podľa územnej príslušnosti (bydliska) - nie podľa rodovej a kmeňovej ako doteraz. Základná jednotka novej územnej organizácie sa nazývala "démos", išlo o nerovnomerne rozdelené samosprávne obvody. Na vyššej úrovni bol aténsky mestský štát rozdelený na tri oblasti: mesto, vnútrozemie, pobrežie a každá z nich na 10 trittyí. Vždy jedna trittya z mesta + jedna z pobrežia + jedna z vnútrozemia tvoria tzv. fýlu, celkovo je teda 10 fýl. Všetci občania (okrem otrokov, cudzincov a žien) si boli rovní, každý občan mal právo voliť a zastávať úrady. Úrady boli obsadzované žrebovaním, okrem úradu stratéga, ktorý bol volený z každej fýly z najvhodnejších kandidátov, čím vznikol zbor 10 stratégov. Tento zbor v čase vojny velili aténskemu vojsku, v čase mieru mal na starosti výcvik obyvateľov a podobne. Politické inštitúcie Solónovej ústavy zostali zachované s jedinou výnimkou: Rada 400 bola zmenená na Radu 500 (nazývanú aj búlé; 50 zástupcov z každej fýly), ktorá pripravovala zasadania eklézie. Na dôležitosti získalo ľudové zhromaždenie (eklézia), na ktorom mal možnosť účasti a návrhov každý dospelý občan. Riešili sa tu spory, volili úradníci, rozhodovalo sa o otázkach vojny a mieru. Občania sa stretávali na agore, ktorá ležala na sever od Akropoly. Kto chcel rozhodovať o politických otázkach, musel sa osobne zúčastniť všetkých rokovaní; takýto systém sa nazýva priama demokracia. Kleistenes zaviedol aj všeľudové hlasovanie zvané ostrakizmus (prvý raz použité r. 488 pred Kr.), ktoré je definované ako hlasovanie o tom, či vyobcovať politika na 10 rokov do cudziny tak, že pritom nestratí ani majetok ani občianske práva.
V roku 462/461 pred Kr. uskutočnil reformy Efialtes. Zbavil moci areopág (ostala mu len jedna funkcia) a kontrolu úradníkov presunul na Radu 500, ľudové zhromaždenie a ľudový súd. Od tohto okamihu definitívne môžeme hovoriť o aténskej demokracii, vhodnejšie však o vyspelej aténskej demokracii.
V rokoch 443 až 429 pred Kr. bol každoročne za stratéga zvolený Perikles, za ktorého Atény zaznamenali značný rozmach. Perikles bol veľký zástanca demokracie. Aby sa všetci občania - aj najchudobnejší - mohli zúčastniť na politickom živote, zaviedol za účasť na ľudových zhromaždeniach diéty. Diétami platil aj úradnícke miesta. Chudobným mimochodom umožnil aj bezplatný prístup k divadlu a na náboženské slávnosti. Pozri aj článok Perikles.
V roku 322 pred Kr. sa definitívne skončila vyspelá demokracia. V rokoch 322 - 307 pred Kr. aténska demokracia zanikla (macedónska nadvláda; Antipatros zaviedol oligarchiu), v roku 307 pred Kr. bola obnovená v pozmenenej podobe, v roku 262 pred Kr. (obnovenie macedónskej nadvlády) zanikla úplne.
Bosna (rieka)

Opis toku

Rieka pramení pod vrchom Igman v pohorí Treskavica v centrálnej časti Bosny. Na svojom hornom úseku tečie prevažne horami, neskôr husto obývaným údolím a na dolnom toku Podunajskou nížinou. Na strednom a dolnom toku vytvára úrodnú nížinu. Preteká len územím Bosny a ústi do pohraničnej rieky Sáva pri meste Bosanski Šamac.

Prítoky

Prítoky Bosny: Željeznica, Miljacka, Fojnica, Lašva, Gostović, Krivaja, Usora, a Spreća.

Osídlenie

Mestá na rieke: Ilidža, Semizovac, Visoko, Zenica, Zavidovići, Maglaj, Doboj, Modriča, Bosanski Šamac.

Vodný režim

Vodný režim Bosny má snehovo dažďový charakter s najvyššími prietokmi na jar. Priemerný ročný prietok dosahuje v ústí 174 m³/s., čo postačuje na plavbu malých lodí na dolnom úseku.
Osadníci z Katanu

Osadníci z Katanu je moderná spoločenská hra pre 3 – 4 hráčov (s rozšíreniami pre 3 – 6 hráčov, so zapracovaním variantu aj pre 2 hráčov), ktorá sa po prvýkrát objavila na trhu v roku 1995 pod názvom Die Siedler von Catan. Jej autorom je známy tvorca hier Klaus Teuber z Nemecka. Hra získala niekoľko ocenení, z ktorých najvýznamnejšie je ocenenie Spiel des Jahres, ktoré jej bolo udelené v roku 1995. Je považovaná za "Hru spoločenských hier".
Osadníci z Katanu bola jedna z prvých moderných spoločenských hier, ktorá si získala vysokú popularitu aj mimo Európy. Z hry sa predalo viac ako 15 miliónov kusov a preložila sa do 30 jazykov. Českú a slovenskú verziu (ale zatiaľ nie všetky rozšírenia) vydáva od roku 2004 pod názvom Osadníci z Katanu české vydavateľstvo Albi.
Cesta II. triedy 514 (Slovensko)

Priebeh

Začiatok II/514 sa nachádza v Hlohovci na križovatke s cestou II/507, pokračuje na severovýchod križovatkami s III/1676 a III/1325 do obce Merašice, kde sa križuje s III/1326.
II/514 následne prechádza do okresu Topoľčany a Nitrianskeho kraja. Vo Veľkých Ripňanoch sa križuje s III/1737, III/1678, III/1706 a III/1735 a pokračuje križovatkou s III/1719 do obce Horné Štitáre, kde sa križuje s III/1736. V nasledujúcej obci Urmince sa križuje s III/1708 a končí v Nemčiciach na križovatke s II/499.
The Linked Ring

The Linked Ring Brotherhood bol fotografický spolok založený v Veľkej Británii v roku 1892. K jeho zakladateľom George Davisonovi a H. P. Robinsonovi sa pridal rad významných fotografov nielen britských, ale tiež z ďalších krajín Európy a zo Spojených štátov. Členmi spolku sa stali napr. Frederick Henry Evans, Hugo Henneberg, Paul Martin, Alfred Stieglitz, Frank Meadow Sutcliffe a Clarence Hudson White.
Impulzom k založeniu spolku boli rozpory medzi prívržencami „čistej“ fotografie s ostrou kresbou a prirodzenou tonalitou a zástancami tvorivej umeleckej fotografie, ktorí opustili anglickú Fotografickú spoločnosť a založili The Linked Ring Brotherhood. Secesné a impresionistické piktorialistické fotografie svojich členov a aj iných autorov spolok prezentoval na medzinárodných výstavách.
The Linked Ring Brotherhood zanikol v roku 1910.
Soaré

Soaré je skautský hudobný festival konajúci sa v apríli v Banskej Bystrici. Festival je jediným svojho druhu na Slovensku a v Česku. Jeho cieľom je predstaviť a zmapovať piesne, ktoré sa hrajú na skautských akciách a ktoré oslovujú dnešnú mládež – a to nielen folkové či country, ale aj rockové skladby a iné hudobné štýly. Soaré poskytuje možnosť pre hudobných začiatočníkov prezentovať sa pred publikom a ponúka priestor pre rozvoj hudobných aktivít v skautingu, motivuje hudobníkov i autorov. Soaré silno propaguje život bez alkoholu, drogových závislostí či agresie.

História

Soaré vychádza z francúzskeho slova soirée – stretnutie. Prvé Soaré sa uskutočnilo v roku 1998. Časom sa z maličkého Soaré stalo jedno z najobľúbenejších podujatí medzi skautmi účastníkov.
Saint-Arcons-d’Allier

Poloha

Obec má rozlohu 16,08 km². Najvyšší bod je položený 1 045 m n. m. a najnižší bod 498 m n. m.

Obyvateľstvo

Počet obyvateľov obce je 190 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alamani

Alamani alebo Alemani bol zväz germánskych kmeňov svébskeho pôvodu historicky doložený od 3. storočia.  
Alamani obývali polabskú oblasť, ktorá sa rozprestierala od Meklenburska po Čechy. Odtiaľto podnikali výboje na horný Rýn a do Podunajska. Vybojovali početné bitky s Rimanmi, prenikli aj na územie dnešného Talianska. Pri meste Mediolanum  (dnešné Miláno)  ich porazil cisár Gallienus. 
V roku 357 ich porazil cisár Julián Apostata  pri sídle Argentoratum (dnešný Štrasburg).
Kmeňový zväz Alamanov sa v 5. storočí usadil a rozšíril na území dnešného juhozápadného Nemecka a Švajčiarska.
V období 496 - 497 boli pod nadvládou Frankov, pričom až v roku 536 boli definitívne podrobení. 
Archeologické nálezy v súvislosti s Alamanmi sa vyskytujú v horizonte 5. až 8. storočia. Boli odkryté pohrebiská (Hailfingen, Schretzheim, Mengen), početné vidiecke sídla a opevnené hradiská (Glauberg).
Vlajka Svätej Lucie

Vlajka Svätej Lucie má v modrom poli čierny rovnoramenný, vrcholom hore obrátený trojuholník, ktorého ramená sú bielo lemované. Do neho je vložený menší žltý rovnoramenný trojuholník, ktorý má spoločnú základňu s bielym lemovaním.
Modrá farba vlajkového listu symbolizuje vody Karibského mora aj Atlantického oceánu, žltá predstavuje brehy ostrova aj slnečnú žiaru, čierna a biela farba znamenajú kultúrne prelínanie tmavej a svetlej rasy, ktoré žijú a pracujú v pospolitosti a jednote. Čierny trojuholník je navyše pripomienkou dvoch vrcholov známeho vulkánu Qualibou (Gros Piton a Petit Piton), turistickej atrakcie ostrova, jeho symbol a zároveň významného orientačného bodu okolo plávajúcich lodí.
Vlajka pochádza z roku 1967, vtedy však mala pomer strán 5:8 a trojuholník uprostred mal menšiu výšku. Dnešná úprava pochádza z roku 1979, kedy bola vyhlásená nezávislosť ostrova.
Foëcy

Poloha

Obec má rozlohu 16,21 km². Najvyšší bod je položený 127 m n. m. a najnižší bod 97 m n. m.

Obyvateľstvo

Počet obyvateľov obce je 2 062 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Laurent-de-Cognac

Poloha

Obec má rozlohu 10,87 km². Najvyšší bod je položený 76 m n. m. a najnižší bod 2 m n. m.

Obyvateľstvo

Počet obyvateľov obce je 882 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrad Litice

Litice sú zrúcanina hradu na hradnom kopci v obci Litice nad Orlicí, asi 7 km na západ od mesta Žamberk.

Dejiny hradu

Hrad Litice bol založený koncom 13. storočia za posledných Přemyslovcov v rámci kolonizácie riedko osídleného pohraničného pralesa severovýchodných Čiech, ktorý bol kráľovským majetkom. Povodie Divokej i Tichej Orlice osídlili členovia rodu Drslavicov, ktorí zakladali osady v juhozápadných Čechách a vybudovali najstaršie hrady na Plzeňsku - Litice a Potštejn. Mená svojich pôvodných rodových sídiel preniesli i do svojej novej dŕžavy, kde vybudovali sieť nových hradov, okrem Chocne a Kostelce to bol mocný hrad Potštejn v susedstve hradu Litice.
Pujols (Lot-et-Garonne)

Poloha

Obec má rozlohu 24,98 km². Najvyšší bod je položený 211 m n. m. a najnižší bod 65 m n. m.

Obyvateľstvo

Počet obyvateľov obce je 3 645 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dommartin (Rhône)

Poloha

Obec má rozlohu 7,22 km². Najvyšší bod je položený 350 m n. m. a najnižší bod 235 m n. m.

Obyvateľstvo

Počet obyvateľov obce je 2 707 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Edelénsky obvod

Edelénsky obvod (maď. Edelényi kistérség) je bývalá administratívna jednotka v Maďarsku v Boršodsko-abovsko-zemplínskej župe. Jeho sídlom bolo mesto Edelény. Obvody boli zavedené v roku 1994 a zanikli v roku 2014, kedy ich nahradili okresy.
Fotografovanie lietadiel

Fotografovanie lietadiel (angl. aviation photography, pozor na zámenu s leteckým fotografovaním) je fotografovanie lietadiel v lete alebo na zemi. Podobne ako iné špecializácie vo fotografii vyžaduje fotografovanie lietadiel znalosti zvláštnych techník a lietadiel, aby mohla byť vykonávané správne. Existuje viacero typov fotografovania lietadiel, napr. vzduch-vzduch, zem-vzduch atď..
Ahmad Jásín

Životopis

Narodil sa v malej dedine Al-Džúra blízko mesta Aškelon, ohľadom presného dátumu jeho narodenia však ostávajú nejasnosti. Po zabratí jeho rodnej dediny izraelskými vojskami po Prvej arabsko-izraelskej vojne bola jeho rodina nútená presťahovať sa do utečeneckého tábora Al-Šátí v Pásme Gazy. Keď mal 12 rokov, utrpel pri športovej hre s priateľmi vážny úraz, pre ktorý sa stal poloslepým paraplegikom upútaným na invalidný vozík po celý zvyšok svojho života. Hoci krátko študoval na prestížnej univerzite Al-Azhar v Káhire, pre zhoršujúce sa zdravie bol nútený štúdium ukončiť a pokračovať v domácom samoštúdiu. Stal sa učiteľom arabského jazyka a postupne sa z neho začal formovať aj náboženský líder, keď začal verejne kázať na pravidelných piatkových modlitbách v mešite, pričom jeho kázne získali veľkú popularitu.
Jásín sa stal členom a zakrátko aj lídrom palestínskej vetvy islamskej organizácie Moslimské bratstvo. V r. 1984 bol Izraelčanmi prvýkrát zadržaný, údajne pre tajné hromadenie zbraní, no už nasledujúci rok bol v rámci rozsiahlej výmeny väzňov prepustený. V r. 1987, počas Prvej intifády, založil spolu s Abdom al-Azízom ar-Rantísím islamské polovojenské hnutie Hamas, ktoré si kládlo za cieľ „oslobodiť Palestínu spod izraelskej okupácie“. Jásín sa stal hlavným duchovným lídrom organizácie, pričom svojimi radikálnymi kázňami, v ktorých odmietal akýkoľvek mier s Izraelom, si zakrátko získal mnoho sympatizantov. V r. 1989 Izraelčania Jásína opäť zadržali a odsúdili na doživotné väzenie. Na slobodu sa dostal opäť až v r. 1997 po nátlaku Jordánskej vlády, ktorý nasledoval po závažnom incidente, pri ktorom sa agenti Mosadu pokúsili v Jordánsku zavraždiť jedného z lídrov Hamasu, Chálida Mašala, boli však odhalený. Po svojom prepustení pokračoval vo vedení Hamasu, pričom vo svojich radikálnych kázňach otvorene vyzýval na útoky proti Izraelu, čo ho podľa mnohých činí priamo zodpovedným sa desiatky samovražedných teroristických útokov, ktoré v tom čase Hamas vykonával. Napriek tomu však neexistujú dôkazy, že sa priamo podieľal na ich organizácii, či nariaďovaní. 6. septembra 2003 podnikla izraelská stíhačka F-16 letecký útok na Jásínov dom v Gaze, Jásín však tento útok so zraneniami prežil. Po útoku vyhlásil, že sa smrti nebojí a keby aj zomrel, džihád to nezastaví.
Jásín bol nakoniec zavraždený 22. marca 2004, keď na neho izraelský vrtuľník typu Apache AH-64 vypálila niekoľko riadených striel, keď vychádzal z mešity po rannej modlitbe. Okrem neho pri tomto útoku zahynuli aj dvaja jeho bodyguardi a deväť okolostojacich civilistov. Jeho smrť vyvolala medzi Palestínčanmi veľký hnev a pobúrenie a na jeho pohrebe sa zúčastnilo vyše 200 000 ľudí. Útok odsúdilo aj mnoho iných, prevažne arabských krajín a napr. aj generálny tajomník OSN Kofi Annan. Izraelský predstavitelia však atentát ospravedlňovali obranou proti terorizmu a Jásína označil za „palestínskeho bin Ládina“, v podobnom duchu sa Izraela zastali aj Spojené štáty.
Les Planches-en-Montagne (obec)

Poloha

Obec má rozlohu 13,48 km². Najvyšší bod je položený 1 061 m n. m. a najnižší bod 570 m n. m.

Obyvateľstvo

Počet obyvateľov obce je 155 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Garancières

Poloha

Obec má rozlohu 10,69 km². Najvyšší bod je položený 188 m n. m. a najnižší bod 87 m n. m.

Obyvateľstvo

Počet obyvateľov obce je 2 369 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám svätého Alexandra Nevského (Minsk)

Chrám svätého Alexandra Nevského (biel. Царква Сьв. Аляксандра Неўскага, rus. Минская церковь Александра Невского) je pravoslávnym chrámom v bieloruskom hlavnom meste Minsk.

História

Chrám bol postavený v rokoch 1896 až 1898 v neobarokovom architektonickom štýle na pamiatku padlých ruských vojakov rusko-tureckej vojne (1877 – 1878). Hlavným architektom chrámu bol V. I. Strujev. Nachádza sa na území vojenského cintorína. Chrám bol pomenovaný podľa slávneho ruského vojvodcu a svätca z 13. storočia Alexandra Nevského, ktorý sa stal symbolom ruskej vojenskej slávy.
Na pamiatku padlých ruských vojakov, ktorí padli pri oslobodzovaní Bulharska spod vlády tureckých okupantov, boli v chráme osadené pamätné tabule. Sú na nich vygravírované mená vojakov 30. brigády a Kolomenského pluku, ktorí zahynuli pri bojoch počas oslobodzovania bulharského mesta Pleven.
Za oltárnou stenou sú mohyly ruských dôstojníkov a vojakov. Cennosťou chrámu je aj drevený prenosný kostolík, ktorý slúžil vojakom počas modlitieb v oslobodzovacích bojoch na Balkáne.
Zaujímavou bola aj udalosť počas Veľkej vlasteneckej vojny, keď bol chrám bombardovaný. Bomba prerazila kupolu chrámu, ale keď dopadla vedľa ikony svätého Mikuláša, neexplodovala.
Pri stavbe chrámu sa používali červené tehly lotyšského výrobcu, ktorý zásoboval moskovský Kremeľ.
Asnières-sur-Vègre

Poloha

Obec má rozlohu 12,64 km². Najvyšší bod je položený 75 m n. m. a najnižší bod 30 m n. m.

Obyvateľstvo

Počet obyvateľov obce je 417 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Změna!

Opis albumu a jeho história

V roku 1985 odišiel zo skupiny gitarista Peter Peteraj, namiesto neho sa stal jej členom klávesista Milan Nytra. V roku 1986 vytvorila skupina koncertný program nazvaný jednoducho Progres 2, ktorý na rozdiel od predchádzajúcich projektov, nebol koncepčný. Šlo o sled klasických piesní, ktoré nespájala žiadna téma. Oproti poslednému albumu Mozek sa výrazne zmenil aj zvuk skupiny, ktorý bol teraz založený na syntezátoroch a bol dosť umelý.
Práve z programu Progres 2 pochádzajú piesne nahrané v roku 1987 v pražskom štúdiu Mozarteum a vydané o rok neskôr na albume Změna!. Autorom takmer všetkých textov je Vladimír Čort.

Vydávanie albumu

Album Změna! vyšiel na LP v roku 1988 vo vydavateľstve Supraphon. Jediná reedícia albumu na CD vyšla v rámci kompilácie Mozek/Změna vo vydavateľstve Sony Music/Bonton v roku 2000.
Araules

Poloha

Obec má rozlohu 31,1 km². Najvyšší bod je položený 1 386 m n. m. a najnižší bod 920 m n. m.

Obyvateľstvo

Počet obyvateľov obce je 616 (2009).
Nasledujúci graf zobrazuje vývoj počtu obyvateľov v obci.
Zdroje: INSEE